CELEX: 62015CN0347
Language: lv
Date: 2015-07-09 00:00:00
Title: Lieta C-347/15: Prasība, kas celta 2015. gada 9. jūlijā – Eiropas Komisija/Austrijas Republika

24.8.2015   
            
            
               LV
            
            
               Eiropas Savienības Oficiālais Vēstnesis
            
            
               C 279/26
            
         Prasība, kas celta 2015. gada 9. jūlijā – Eiropas Komisija/Austrijas Republika
   (Lieta C-347/15)
   (2015/C 279/32)
   Tiesvedības valoda – vācu
   
      Lietas dalībnieki
   
   
      Prasītāja: Eiropas Komisija (pārstāvji – W. Mölls, J. Hottiaux un T. Maxian Rusche)
   
      Atbildētāja: Austrijas Republika
   
      Prasītājas prasījumi:
   
   
               —
            
            
               atzīt, ka, ciktāl Austrijas Republika Austrijas Federācijas dzelzceļiem, kas nodrošina pasažieru transportu, neuzlika pienākumu publiskot kompensācijas par sabiedriskā pakalpojuma sniegšanu, kā arī izmaksas un ieņēmumus par katru sabiedrisko pakalpojumu līgumu, tā nav izpildījusi Direktīvas 2012/34/ES (1) 6. panta 3. punktā, kā arī Regulas (EK) Nr. 1370/2007 (2) 6. panta 1. punktā kopsakarā ar tās pielikuma 5. punktu paredzētos pienākumus;
            
         
               —
            
            
               piespriest Austrijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Atbildētāja neesot izpildījusi Direktīvā 2012/34/ES un Regulā (EK) Nr. 1370/2007 paredzētos pienākumus.
   Tā neesot nodrošinājusi, ka valsts līdzekļi par sabiedriskā pasažieru transporta pakalpojumu sniegšanu ir iegrāmatoti atsevišķi par katru līgumu un ka izmaksas un ieņēmumi ir nošķirti iegrāmatoti un publiskoti. Tādējādi atbildētāja esot pārkāpusi attiecīgās Savienības tiesību normas dzelzceļa pārvadājumu jomā.
   
      (1)  Eiropas Parlamenta un Padomes 2012. gada 21. novembra Direktīva 2012/34/ES, ar ko izveido vienotu Eiropas dzelzceļa telpu; OV L 343, 32. lpp.
   
   
      (2)  Eiropas Parlamenta un Padomes 2007. gada 23. oktobra Regula (EK) Nr. 1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70; OV L 315, 1. lpp.